Diari Oficial de la Generalitat Valenciana


Sumari del DOGV 6026, del 02-06-2009 (2009/6127)

RESOLUCIÓ de 22 de maig de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 800 m² de superfície, 723 m² segons mesurament recent, situat a Castelló de la Plana, carrer d'Onda, realitzada per l'ajuntament del dit municipi a favor de la Generalitat, per a ser destinat a ubicar-hi un punt d'atenció continuada.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6026

Data del DOGV
:   02-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6127


Data del document
:   22-05-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * cultura regional
    * propietat immobiliària
    * transmissió de la propietat

RESOLUCIÓ de 22 de maig de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 800 m² de superfície, 723 m² segons mesurament recent, situat a Castelló de la Plana, carrer d'Onda, realitzada per l'ajuntament del dit municipi a favor de la Generalitat, per a ser destinat a ubicar-hi un punt d'atenció continuada. [2009/6127]  
L'Ajuntament de Castelló de la Plana, en sessió ordinària de la Junta de Govern Local realitzada el dia 14 de març de 2008, va acordar la cessió gratuïta a la Generalitat d'una parcel·la de 800 m² de superfície, 723 m² segons mesurament recent, situada al carrer d'Onda que confronta amb el centre de salut Gran Via de la dita població. Tal i com consta en l'Inventari de Béns, Drets i Accions de l'Ajuntament de Castelló de la Plana, l'immoble té caràcter de domini públic.  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar l'immoble a ubicar-hi un punt d'atenció continuada.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Castelló de la Plana parcel·la de 800 m² de superfície, 723 m² segons mesurament recent, situada al carrer d'Onda que confronta amb el centre de salut Gran Via de la dita població que confronta: nord, carrer d'Onda; sud, carrer de Salvador Guinot; est, passatge, i oest, centre hospitalari.   
Consta inscrita en el Registre de la Propietat de Castelló 2 al tom 619, llibre 619, foli 111, finca 47578, inscripció 1ª.   
Referència cadastral: 8227880AH0850H1276HC (parte).  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Castelló de la Plana, s'efectua amb la condició de destinar l'immoble a ubicar-hi un punt d'atenció continuada, i amb subjecció al que disposa l'article 37 de la Llei 14/2003, de Patrimoni de la Generalitat.   
Tercer  
La parcel·la acceptada s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 22 de maig de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.